
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ, DE DISCIPLINĂ ŞI IMUNITĂŢI









  București, 16 noiembrie 2021

                                                                                     Pl-x 252/2021

    Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra Propunerii legislative pentru modificarea și completarea art.229 din Legea nr.71/2011 pentru punerea în aplicare a Legii nr.287/2009 privind Codul civil (Pl-x 252/2021), trimisă Comisiei juridice, de disciplină şi imunităţi cu adresa nr. Pl-x 252 din 7 iunie 2021, înregistrată cu nr. 4c-13/471 din 8 iunie 2021.
În raport cu obiectul și conținutul reglementării, inițiativa legislativă se încadrează în categoria legilor organice, conform prevederilor art.73 alin.(3) lit.l) din Constituția României, republicată.

                                    PREŞEDINTE
Mihai Alexandru Badea



                       PARLAMENTUL  ROMÂNIEI

CAMERA DEPUTAŢILOR
	COMISIA JURIDICĂ, DE  DISCIPLINĂ ŞI IMUNITĂŢI
	                    Bucureşti, 16 noiembrie 2021
               Pl-x 252/2021


 RAPORT 

 asupra
Propunerii legislative pentru modificarea și completarea art.229 din Legea nr.71/2011 pentru punerea în aplicare a Legii nr.287/2009 privind Codul civil
În conformitate cu prevederile art.95 din Regulamentul Camerei Deputaților, republicat, Comisia juridică, de disciplină şi imunităţi a fost sesizată spre dezbatere, în fond, cu Propunerea legislativă pentru modificarea și completarea art.229 din Legea nr.71/2011 pentru punerea în aplicare a Legii nr.287/2009 privind Codul civil (Pl-x 252/2021), trimisă Comisiei juridice, de disciplină şi imunităţi cu adresa nr.Pl-x 252 din 7 iunie 2021, înregistrată cu nr.4c-13/471 din 8 iunie 2021.
Senatul, în calitate de primă Cameră sesizată, a respins iniţiativa legislativă în şedinţa din ziua de 2 iunie 2021.
Propunerea legislativă are ca obiect de reglementare modificarea şi completarea art.229 din Legea nr.71/2011, în sensul instituirii normei ca instanţa de judecată să comunice întreg dosarul autorităţii tutelare/direcţiei generale de asistenţă socială şi protecţia copilului, în funcţie de tipul de cerere, în vederea efectuării tuturor cercetărilor, cu consecinţa prezentării unui raport complet, pe baza căruia instanţa de judecată să poată decide.
Consiliul Legislativ a avizat negativ iniţiativa legislativă, conform adresei cu nr.164 din 30 martie 2021, întrucât: "argumentele prezentate în considerentele Deciziei Curții Constituționale nr.795/2020 subzistă și în ceea ce privește soluția legislativă preconizată pentru art.229 alin.(21), la pct.1 din prezenta propunere legislativă, având în vedere faptul că respectiva intervenție legislativă este tot o normă tranzitorie, care preia expressis verbis conținutul alineatului declarat neconstituțional și nu vizează reglementarea organizării și funcționării instanței de tutelă prin legea privind organizarea judiciară, ceea ce contravine jurisprudenței constante a Curții Constituționale. În acest sens, precizăm că, într-o situație similară, de consacrare a unei soluții legislative identice celei declarate neconstituționale, Curtea a precizat că actele ulterioare nu pot păstra conținutul normativ al unei norme legale neconstituționale și să se constituie astfel într-o prelungire a existenței acesteia. De asemenea, în ipoteza preluării integrale a conținutului normei neconstituționale, Curtea a reținut că soluția în cauză „pune în discuție comportamentul constituțional al emitentului criticat.".
Consiliul Economic și Social a avizat favorabil cu observații proiectul de act normativ, conform adresei cu nr.2335 din 11 martie 2021.
      Consiliul Superior al Magistraturii a transmis un punct de vedere prin adresa cu nr. 3689 din 26 martie 2021 și minuta ședinței din data de 3 martie 2021 a Comisiei nr.1 comună a C.S.M. – “Legislație și cooperare interinstituțională”, precizând următoarele: “… transpunerea deciziilor Curții Constituționale [Decizia nr.601 din 16 iulie 2020, publicată în Monitorul Oficial, Partea I nr. 88 din 27 ianuarie 2021 și Decizia nr.795 din 4 noiembrie 2020, publicată în Monitorul Oficial, Partea I nr. 1299 din 28 decembrie 2020) presupune un "demers interinstituțional complex de analiză a întregului cadru legal privind capacitatea civilă a persoanei fizice și ocrotirea persoanei fizice, propunându-se constituirea unui grup de lucru format din reprezentanți ai Ministerului Justiției, ai Autorității Naționale pentru Drepturile Persoanelor cu Dizabilități, Copii și Adopții și ai Consiliului Superior al Magistraturii, fiind sesizat în acest sens Ministerul Justitiei".

Guvernul României nu a transmis un punct de vedere referitor la această inițiativă legislativă, până în prezent. 

Comisia pentru drepturile omului, culte și problemele minorităților naționale a avizat nefavorabil propunerea legislativă, cu majoritate de voturi, în şedinţa din ziua de 16 iunie  2021, conform adresei cu nr.4c-6/533 din 16 iunie 2021.

Comisia pentru egalitatea de șanse pentru femei și bărbați a avizat nefavorabil inițiativa legislativă, cu unanimitate de voturi, în şedinţa în format mixt din ziua de 24 iunie 2021, conform adresei cu nr.245 din 24 iunie 2021.

Comisia pentru muncă a avizat favorabil propunerea legislativă, cu unanimitate de voturi, în şedinţa în format mixt din ziua de 31 august  2021, conform adresei cu nr.4c-9/470 din 1 septembrie 2021.

În conformitate cu prevederile art. 62 și 131 alin.(1) din Regulamentul Camerei Deputaţilor, republicat, membrii  Comisiei juridice, de disciplină şi imunităţi au examinat inițiativa legislativă în şedinţa desfășurată în sistem mixt din ziua de 16 noiembrie 2021.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaților un raport de adoptare, a Propunerii legislative pentru modificarea și completarea art.229 din Legea nr.71/2011 pentru punerea în aplicare a Legii nr.287/2009 privind Codul civil, cu amendamentele redate în anexa ce face parte integrantă din prezentul raport.
În raport cu obiectul şi conţinutul reglementării, inițiativa legislativă se încadrează în categoria legilor organice, conform prevederilor art.73 alin.(3) lit.l) din Constituția României, republicată.

    
PREŞEDINTE,                  
                  SECRETAR,
   
  Mihai-Alexandru Badea


 Ladányi László-Zsolt
Consilier  parlamentar,







Andrada Armencea    
Anexa Amendamente admise
Pl-x 252/2021
Tabel centralizator
Propunere legislativă pentru modificarea și completarea art.229 din Legea nr.71/2011 pentru punerea în aplicare a Legii nr.287/2009 privind Codul civil
	Nr. crt.
	Legea nr.71/2011

Text în vigoare
	Text 

Senat
	Text propus de Comisie

(autorul amendamentului)
	Motivarea

amendamentelor 

	1.
	---------------------------------
	LEGE pentru modificarea şi completarea art. 229 din Legea nr. 71/2011 pentru punerea în aplicare a Legii nr. 287/2009 privind Codul civil
	Nemodificat


	

	2.
	
	Articol unic. - Articolul 229 din Legea nr. 71/2011 pentru punerea în aplicare a Legii nr. 287/2009 privind Codul civil publicată în Monitorul Oficial al României, Partea I, nr. 409 din 10 iunie 2011, cu modificările şi completările ulterioare, se modifică şi se completează după cum urmează:
	Nemodificat

 
	

	3.
	
	1. După alineatul (2) se introduce un nou alineat, (21), cu următorul cuprins:

„(21) Până la data intrării în vigoare a reglementării prevăzute la alin. (1), atribuţiile instanţei de tutelă referitoare la exercitarea tutelei cu privire la bunurile minorului sau ale interzisului judecăto​resc ori, după caz, cu privire la supravegherea modului în care tutorele administrează bunurile aces​tuia, respectiv numirea curatorului special care îl asistă sau îl reprezintă pe minor la încheierea acte​lor de dispoziţie sau la dezbaterea procedurii succesorale şi numirea curatorului special prevăzut la art 167 din Codul civil, sunt îndeplinite de judecătoriile competente, cu citarea autorităţii tutelare.”
	1. După alineatul (2) se introduce un nou alineat, (2^1), cu următorul cuprins:

,,(2^1) Până la data intrării în vigoare a reglementării prevăzute la alin. (1), atribuţiile instanţei de tutelă referitoare la exercitarea tutelei cu privire la bunurile minorului sau ale interzisului judecătoresc ori, după caz, cu privire la supravegherea modului în care tutorele administrează bunurile acestuia, respectiv numirea curatorului special care îl asistă sau îl reprezintă pe minor la încheierea actelor de dispoziţie sau la dezbaterea procedurii succesorale și numirea curatorului special prevăzut la art 167 din Codul civil, sunt îndeplinite de instanțele competente potrivit dreptului comun, cu citarea autorității tutelare.”
Autor- deputat USR Oana Murariu


	Consiliul Legislativ

Aviz nr.164/30.03.2021
“… redactarea preconizată pentru art.229 alin.(21) nu respectă criteriile privitoare la claritate, concizie și predictibilitate a normei. ... sintagma sunt îndeplinite de judecătoriile competente, prin gradul mare de generalitate este impropriu stilului normativ, fiind necesară reformularea acesteia, astfel încât să fie prevăzute în mod expres instanțele vizate sau să fie utilizată norma de trimitere la dispozițiile aplicabile pentru respectiva ipoteză juridică.”
“... potrivit prevederilor art.229 alin.(1) din Legea nr.71/2011, Organizarea, funcționarea și atribuțiile instanței de tutelă și de familie se stabilesc prin legea privind organizarea judiciară”.
Dispozitivul Deciziei C.C.R. nr.795 din 4 noiembrie 2020, Curtea a constatat că dispozițiile art.229 alin.(3) din Legea nr.71/2011 pentru punerea în aplicare a Legii nr.287/2009 privind Codul civil sunt neconstituționale.

“... începând cu data de 11 februarie 2021, dispozițiile art.229 alin. (3) din Legea nr.71/2011 și-au încetat efectele juridice, deoarece până la acel moment legiuitorul nu a intervenit pentru modificarea prevederilor declarate neconstituționale.”

Legea nr.304/2004 privind organizarea judiciară nu a fost completată în sensul instituirii instanței de tutelă și de familie.



	4.
	
	2. Alineatele (31), (32) şi (33) se modifică şi vor avea următorul cuprins:

„(31) În situaţiile prevăzute la art. (3) instanţa comunică cererea, împreună cu întreg dosarul, autori​tăţii tutelare care efectuează cercetările necesare şi prezintă un raport scris instanţei, în termenul fixat în acest sens.

(32) Până la data intrării în vigoare a reglementării prevăzute la alin. (1), măsura plasamentului, a plasamentului în regim de urgenţă şi a supravegherii specializate sunt adoptate şi monitorizate de in​stanţele, secţiile sau, după caz, completurile specializate pentru minori şi familie, cu citarea direcţiei generale de asistenţă socială şi protecţia copilului.

(33) În situaţiile prevăzute la art. (32), instanţa comunică cererea, împreună cu întreg dosarul, di​recţiei generale de asistenţă socială şi protecţia copilului, care efectuează cercetările necesare şi pre​zintă un raport scris instanţei, în termenul fixat în acest sens.”
	1. Alineatele (3^1), (3^2) și (3^3) se modifică și vor avea următorul cuprins:
,,(3^1) Până la data intrării în vigoare a reglementării prevăzute la alin. (1), atribuţiile instanţei de tutelă referitoare la exercitarea tutelei cu privire la bunurile minorului sau ale interzisului judecătoresc ori, după caz, cu privire la supravegherea modului în care tutorele administrează bunurile acestuia revin instanţelor, secţiilor sau, după caz, completurilor specializate pentru minori şi familie, care comunică cererea, împreună cu întreg dosarul, autorității tutelare în vederea efectuării cercetărilor necesare și prezentării unui raport scris instanței, în termenul fixat în acest sens.
Autor- deputat USR Oana Murariu
	Consiliul Legislativ

Aviz nr.164/30.03.2021
„…alin.(31), menționăm că în text se face trimitere în mod eronat la art.(3) din actul de bază, ..., neexistând legătură tematică cu textul de lege ferenda analizat.”


	
	
	3. După alineatul (33 se introduc trei noi alineate, (34), (35) şi (36), cu următorul cuprins:

„(34) Persoanele interesate se pot adresa direct instanţei de judecată sau autorităţii tutelare, respec​tiv direcţiei generale de asistenţă socială şi protecţia copilului.

(35) Autoritatea tutelară, respectiv direcţia generală de asistenţă socială şi protecţia copilului, consi​liază petenţii cu privire la conţinutul cererii, având obligaţia de a o trimite de îndată instanţei compe​tente.

(36) În vederea exercitării atribuţiilor prevăzute la alin. (31) şi (33) autorităţile şi instituţiile pu​blice, persoanele fizice şi juridice, sunt obligate să comunice autorităţii tutelare, respectiv direcţiei generale de asistenţă socială şi protecţia copilului toate datele solicitate, aflate în evidenţa lor sau de care au cunoştinţă în termenul fixat de instanţa de judecată.”
	3.  După alineatul (3^3) se introduc trei noi alineate, (3^4), (3^5) și (3^6), cu următorul cuprins:
,,(3^4) Persoanele interesate pot adresa direct instanței de judecată sau autorității tutelare, respectiv direcţiei generale de asistenţă socială şi protecţia copilului cereri privitoare la tutela persoanei ocrotite.

Autor- deputat USR Oana Murariu
	Consiliul Legislativ

Aviz nr.164/30.03.2021
“semnalăm că prin soluțiile legislative preconizate pentru art.229 alin. (34) și (35) sunt reglementate activități anterioare momentului sesizării instanței, ale cărei atribuții figurează în alineatele precedente, cee ce este impropriu stilului normativ, deoarece nu este asigurată succesiunea logică a soluțiilor legislative preconizate.”
“… norma preconizată pentru art.229 alin.(34) este insuficient de precisă, soluția legislativă fiind de a stabili o competență alternativă, atât a instanței de judecată, cât și a autorității tutelare, respectiv a direcției generale de asistență socială și protecție a copilului.”




Consilier  parlamentar, 

Andrada Armencea

